РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 2

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 30 януари 2019 г.  

Днес, 30 януари 2019 г.  от 13,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА 
БОРЯНА ДИМИТРОВА   
ДРАГОМИР КОЯДЖИКОВ  
КРАСИМИР ШЕКЕРДЖИЕВ  - отсъства

От администрацията на Висшия съдебен съвет присъства експертният сътрудник към комисията: Галина Хаджиева – старши експерт - отдел „САОД“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следната допълнителна точка:
10.  Обсъждане решение на Съдийската колегия на ВСС по т. 15, протокол № 5/06.02.2018 г. относно прилагане разпоредбите на §11 от Преходните и заключителни разпоредби на Правилата за отчитане на натовареността на съдиите.

       По дневния ред: 

1. ОТНОСНО: Писмо изх. № И-46/09.01.2019 г. на председателя на Върховния касационен съд с приложена обобщена информация за образуването, движението и приключването на делата, постъпили във Върховния касационен съд за периода от  01.07.2018 г. до 31.12.2018 г.
   		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
1.1. Приема обобщена информация за образуването, движението и приключването на делата, постъпили във Върховния касационен съд за периода 01.07.2018 г. до 31.12.2018 г., представена от председателя на ВКС на основание чл. 114, ал. 1, т. 14 от Закона за съдебната власт.
1.2. Внася на заседание на Съдийската колегия на ВСС, насрочено на 05.02.2019 г., представената от председателя на Върховния касационен съд обобщена информация по т. 1.1.
1.3. Предлага на Съдийската колегия на ВСС да приеме следните решения:						
                                                                                                  ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 

Р Е Ш И:

1. Приема обобщена информация за образуването, движението и приключването на делата, постъпили във Върховния касационен съд за периода от 01.07.2018 г. до 31.01.2018 г., представена от председателя на ВКС на основание чл. 114, ал. 1, т. 14 от Закона за съдебната власт. 
2. Обобщената информация да се публикува на интернет-страницата на Висшия съдебен съвет в раздел „Съдебна статистика“.

2. ОТНОСНО: Обсъждане въпроса за оптимизиране щатната численост на Административен съд – Бургас, във връзка с решение на Съдийската колегия на ВСС по т. 35, Протокол № 2/22.01.2019 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема, че е налице възможност за съкращаване на 1 (една) свободна длъжност „съдия” в Окръжен съд – Смолян и разкриването й в Административен съд – Бургас.
Мотиви: С решение на Съдийската колегия на ВСС протокол №2/22.01.2019 г., т. 35 се отложи разглеждането на точката за увеличаване щатната численост на АдмС - Бургас за следващо заседание, с оглед преценка от кой орган на съдебната власт да бъде съкратена 1 (една) свободна щатна длъжност „съдия“ и съответно разкрита в АдмС – Бургас. В тази връзка КСКНСС се запозна с наличните към момента свободни длъжности „съдия“ в съдилищата.
При преценка на органа, от който да бъде съкратена 1 (една) свободна щатна длъжност „съдия“, КСКНСС съобрази наличието на  свободна длъжност в ОС – Смолян. Утвърдената щатна численост на  ОС  – Смолян е от 13 (тринадесет) съдии, в т.число една длъжност „административен ръководител - председател“, две длъжности „заместник на административния ръководител - заместник - председател“, 9 (девет) длъжности „съдия“ и една длъжност „младши съдия“. Видно от статистическите данни за I-во полугодие на 2018 г., Окръжен съд – Смолян е с натовареност под средната за страната, а именно - 7,62 брой дела за разглеждане месечно от един съдия, при средна – 9,92 (при изчисляване средната натовареност за нивото е използван броя на делата за I-во полугодие на 2018 г., като e изключен Софийски градски съд и Специализирания наказателен съд).  Според данните за натовареността през последните три години ОС – Смолян се очертава ниско натоварен спрямо останалите окръжни съдилища - с постоянна натовареност от приблизително 6 дела месечно за разглеждане на един съдия. Това показва  тенденция за запазване  броя на делата за разглеждане и за следващи периоди. При съкращаване на 1 (една) щатна длъжност „съдия“ натовареността ще се промени на 8,25 брой дела за разглеждане месечно от един съдия, т. е. след редуциране на състава натовареността на органа на съдебната власт остава ниска спрямо средната за страната.
Като съобрази данните за натовареността за периода 2015 - 2017 г. и I-во полугодие на 2018 г. и кадровата обезпеченост на ОС - Смолян, Комисията прецени, че е налице възможност за намаляване на щатната численост на съда с 1 (една) свободна щатна длъжност „съдия“.

2.2. Да се изиска, на основание чл. 30, ал.2, т.8 от ЗСВ, становище от административния ръководител - председател на Окръжен съд - Смолян относно възможността за съкращаване на 1 (една) свободна длъжност „съдия” в Окръжен съд - Смолян.
2.3. Изпраща, на основание чл. 22, ал. 2, т. 6 от Правилата за работа на Съдийската колегия на ВСС, решението по т. 5 на Комисията по атестирането и конкурсите към Съдийската колегия на ВСС, за становище.
2.4 Да се внесе на заседание на Съдийската колегия на ВСС, след предоставяне на становища на административния ръководител - председател на Окръжен съд - Смолян и Комисията по атестирането и конкурсите към Съдийската колегия на ВСС следния проект на решение:						
                                                                                                  ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1. Предлага, на основание чл. 30, ал. 5, т. 7 от ЗСВ, на Пленума на Висшия съдебен съвет да съкрати, на основание чл. 30, ал. 2, т. 8 от ЗСВ, 1 (една) свободна щатна длъжност „съдия“ в Окръжен съд - Смолян, считано от датата на вземане на решението. 
2. Предлага, на основание чл. 30, ал. 5, т. 7 от ЗСВ, на Пленума на Висшия съдебен съвет да разкрие, на основание чл. 30, ал. 2, т. 8 от ЗСВ, 1 (една) щатна длъжност „съдия“ в Административен съд - Бургас, считано от датата на вземане на решението. 

3. ОТНОСНО:  Заявление от Атанас Кирилов Маскръчки, съдия в Окръжен съд – Благоевград, вх. № 9223/23.01.2019 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	3.1.  Приема за сведение заявление от Атанас Кирилов Маскръчки, съдия в Окръжен съд - Благоевград вх. № 9223/23.01.2019 г., с което оттегля участието си в процедурата за преназначаване на 1 (един) съдия по реда на чл. 194, ал. 1 ЗСВ от Окръжен съд – Благоевград в Специализирания наказателен съд.
Мотиви:  Процедурата за преназначаване на 1 (един) съдия от Окръжен съд – Благоевград в Специализирания наказателен съд е открита, с решение на Съдийската колегия на ВСС по протокол № 31/23.10.2018 г., т. 30. За възможността да подадат заявления за участие в нея са уведомени всички съдии от органа, а в срок мотивирано заявление за участие е подал съдия Атанас Кирилов Маскръчки. След като анализира данните за натовареността, както в наказателно отделение, така и като цяло за съответните органи за периода 2015 - 2017 г. и I-во полугодие на 2018 г., постъпилите заявления за преназначаване, кадровата обезпеченост и становищата на административните ръководители, Комисията не взе решение по отношение закриването на 1 (една) щатна длъжност „съдия“ в Окръжен съд – Благоевград и разкриването й  в Специализирания наказателен съд. В тази връзка в заседание на Съдийската колегия на ВСС се внесоха за разглеждане два варианта – за прекратяване на процедурата и за преназначаване за съдия Маскръчки от ОС – Благоевград в СНС. На свое заседание, проведено на 22.01.2019 г. Съдийската колегия на ВСС отложи  разглеждането  на предложението. Същевременно на 23.01.2019г. в деловодството на ВСС е заведено заявление от съдия Атанас Маскръчки, с което оттегля участието си в процедурата. Във връзка с подадения отказ и липсата на други кандидати, КСКНСС взе решение да внесе в заседание на СК на ВСС, насрочено за 05.02.2019 г. предложение процедурата за преназначаване на 1 (един) съдия по реда на чл. 194, ал. 1 ЗСВ от Окръжен съд – Благоевград в Специализирания наказателен съд да бъде прекратена.
3.2 Внася на заседание на Съдийската колегия на ВСС, насрочено на 05.02.2019 г. следния проект на решение:						

                                                                                                  ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1.	ПРЕКРАТЯВА откритата, с решение на Съдийската колегия на ВСС по т. 30, протокол № 31/23.10.2018 г., процедура за преназначаване на 1 (един) съдия по реда на чл. 194, ал. 1 ЗСВ от Окръжен съд – Благоевград в Специализирания наказателен съд, поради оттегляне на заявеното желание от Атанас Кирилов Маскръчки - съдия в ОС – Благоевград.

4. ОТНОСНО: Предложение от Боряна Димитрова – член на КСКНСС, вх. № ВСС-1289/22.01.2019 г., относно отмяна на решения на Съдийската колегия на ВСС по т. 25 от Протокол № 11/05.07.2016 г., Решение по т. 43.5 от Протокол № 29/20.12.2016 г. и Решение  по т. 15 от Протокол № 4/30.01.2018 г. т. 15, във връзка с отчитане натовареността на районните съдилища в граничните райони.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1. Приема за сведение  предложението на Боряна Димитрова – член на КСКНСС, вх. № ВСС-1289/22.01.2019 г., относно отмяна на решения на Съдийската колегия на ВСС по т. 25 от Протокол № 11/05.07.2016 г., Решение по т. 43.5 от Протокол № 29/20.12.2016 г., изменено с Решение  по т. 15 от Протокол № 4/30.01.2018 г., във връзка с отчитане натовареността на районните съдилища в граничните райони.
4.2. Предлага на Съдийската колегия на ВСС да приеме следните решения:					
				                                                                                                   ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1. Отменя решение на Съдийската колегия на ВСС по т. 25.8 от Протокол № 11/05.07.2016 г.
2. Отменя решение на Съдийската колегия на ВСС по т. 15 от Протокол № 4/30.01.2018 г.
	3. Да се изпрати препис от решението на административните ръководители на Апелативен съд – Бургас и Апелативен съд – София, за сведение и изпълнение.
 
5. ОТНОСНО: Писмо изх. № РД-09-619/03.12.2018 г. от административния ръководител на Районен съд - Дупница относно прекратяване  командироването на съдия Светослав Пиронев в Районен съд – София. (отложена  с решение по т.2 от протокол № 1/1заседание на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
5.1. Отлага разглеждането на точката за следващо заседание на Комисията, след приемане на обобщените статистически таблици за дейността на съдилищата за 2018 г.
 
 6. ОТНОСНО:  Жалба до Върховния административен съд от Наталия Петкова Петкова, съдия в Районен съд - Сливен, против решение  на Съдийската колегия на Висшия съдебен съвет по т. 16.7 от протокол № 1/15.01.2019 г., с което е прекратена процедурата за преназначаване  на 2 (двама) съдии по реда на чл. 194, ал. 1 ЗСВ от Районен съд – Сливен, в Софийски районен съд, Гражданско отделение (вх. № ВСС-606/18.01.2019 г.)  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Приема за сведение жалбата до Върховния административен съд от Наталия Петкова Петкова, съдия в Районен съд - Сливен, против решение  на Съдийската колегия на Висшия съдебен съвет по т. 16.7 от протокол № 1/15.01.2019 г.   
6.2. Да се изиска от административния ръководител на Районен съд – Сливен да представи становище, във връзка с констатираното от КСКНСС, по повод постъпилата жалба от Наталия Петкова – съдия в Районен съд – Сливен, различие между броя на постъпилите граждански дела за първо полугодие на  2018 г.,  отчетени в статистическите таблици на Районен съд - Сливен и данните за разпределените първоинстанционни граждански дела в публичния портал на Централизираната система за разпределение на делата. 
	6.3. Да се изпрати препис от решението по т. 6.2 на административния ръководител на районен съд - Сливен за сведение и изпълнение.
Мотиви: След като се запозна с изнесените по жалбата факти, КСКНСС констатира следното: в изпратения до Висшия съдебен съвет отчет за дейността на съда за I-во полугодие на 2018 г. са посочени общо постъпили 3771 бр. граждански дела. Добавяйки и 11 бр. дела продължаващи под същия номер за периода, постъпилите граждански дела стават общо 3782.  С постъпилите 829 наказателни дела общия брой постъпили дела в РС – Сливен за периода са 4611. При щатна численост от 17 (седемнадесет) съдии средната натовареност по данни от отчета е 52,05 брой дела за разглеждане месечно от един съдия.
По представената извадка от публичния портал на Централизирана система за разпределение на делата е видно, че при зададен период от 01.01.2018 г. – 30.06.2018 г. са намерени общо 3337 разпределения на първоинстанционни граждански дела, а последното разпределено такова е на 29.06.2016 г. под номер 3193. При наказателните дела такова разминаване в данните не се установява - колкото са броя постъпили дела в статистическите форми за отчет, такъв е номерът (829) на последното разпределено дело с ЦСРД за същия период. Така общо разпределените дела в РС – Сливен чрез ЦСРД са 4022. По тези данни (добавяйки от отчета висящите в началото на периода и 11  продължаващи под същия номер за периода) средната натовареност на ОСВ се получава 46,38 брой дела за разглеждане месечно от един съдия, което е много по-ниско от натовареността по статистически данни.
При направена допълнителна справка в публичния портал на ЦСРД дело с пореден номер 3771 (колкото са посочените брой постъпили граждански дела в статистическите отчети на РС – Сливен за I-во полугодие на 2018 г.) е разпределено в системата на 31.07.2019 г.
Във връзка с горното КСКНСС, реши да изиска от административния ръководител на Районен съд – Сливен становище, относно констатираното разминаване в данните, което да бъде обсъдено в следващо заседание на комисията.
		
7. ОТНОСНО: Жалба до Върховния административен съд от Нина Методиева Коритарова, съдия в Районен съд – Сливен, против решение  на Съдийската колегия на Висшия съдебен съвет по т. 16.7 от протокол № 1/15.01.2019 г., с което е прекратена процедурата за преназначаване  на 2 (двама) съдии по реда на чл. 194, ал. 1 ЗСВ от Районен съд – Сливен, в Софийски районен съд, Гражданско отделение (вх. № ВСС-701/21.01.2019 г.)  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	7.1. Приема  за сведение жалба до Върховния административен съд от Нина Методиева Коритарова, съдия в Районен съд – Сливен, против решение  на Съдийската колегия на Висшия съдебен съвет по т. 16.7 от протокол № 1/15.01.2019 г.
7.2. Да се изиска от административния ръководител на Районен съд – Сливен да представи становище, във връзка с констатираното от КСКНСС повод постъпилата жалба от Нина Методиева Коритарова – съдия в Районен съд – Сливен, различие между броя на постъпилите граждански дела за първо полугодие на  2018 г.,  отчетени в статистическите таблици на Районен съд - Сливен и данните за разпределените първоинстанционни граждански дела в публичния портал на Централизираната система за разпределение на делата. 
	7.3. Да се изпрати препис от решението по т. 7.2 на административния ръководител на районен съд - Сливен за сведение и изпълнение.

8. ОТНОСНО: Жалба до Върховния административен съд от Катя Николова Велисеева, съдия в Районен съд – Червен бряг, против решение  на Съдийската колегия на Висшия съдебен съвет по т. 16.10 от протокол № 1/15.01.2019 г., с което е прекратена процедурата за преназначаване  на 1(двама) съдии по реда на чл. 194, ал. 1 ЗСВ от Районен съд – Сливен, в Софийски районен съд, Гражданско отделение (вх. № ВСС-748/22.01.2019 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	7.1. Приема  за сведение  Жалба до Върховния административен съд от Катя Николова Велисеева, съдия в Районен съд – Червен бряг, против решение  на Съдийската колегия на Висшия съдебен съвет по т. 16.10 от протокол № 1/15.01.2019 г.

9. ОТНОСНО:  Определяне на персоналния състав на работната група за административни дела към Комисия „Съдебна карта, натовареност и съдебна статистика“ относно  допълване кодовете и определяне на  коефициенти за тежест на дела, които ще  бъдат разглеждани от административните съдилища след промяна на подсъдността по  АПК.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

9.1. Приема за сведение  предложение от Атанаска Дишева, във връзка с решение на КСКНСС от 16.01.2019 г.
9.2. Сформира работна група за административни дела към Комисия „Съдебна карта, натовареност и съдебна статистика“ относно  допълване кодовете и определяне на  коефициенти за тежест на дела, които ще  бъдат разглеждани от административните съдилища след промяна на подсъдността по  АПК, в състав:
1. Нина Докторова – съдия във ВАС, Четвърто отделение;
2. Соня Янкулова – съдия във ВАС	, Седмо отделение;
3. Ваня Пунева – съдия във ВАС, Трето отделение;
4. Весела Павлова – съдия във ВАС, член на КАК;
5. Любка Петрова – съдия в  АССГ, заместник-председател;
6. Лилия Александрова – съдия в  Административен съд – Бургас;
7. Явор Колев – съдия в  Административен съд – Пловдив – председател;
8. Галина Стойчева – съдия в  Административен съд – Кюстендил;
9.3. Насрочва работна среща на 08.02.2019 г. в сградата на ВСС, като часът на провеждане ще бъде определен  допълнително, след съгласуване ангажиментите на всички участници в работната група.
9.4. Да се изпрати препис от решението  по т. 9.2 и т. 9.3 на участниците в работната група, ведно с писмо изх. № 4312/20.12.2018 г. от и.ф. административен ръководител на Административен съд – София област относно  допълване кодовете и определяне на  коефициенти за тежест на дела, които ще  бъдат разглеждани от Административен съд – София  област след промяна на подсъдността по  АПК.

10. ОТНОСНО: Обсъждане на въпроса относно  прилагане на разпоредбите на  § 11 от  Преходните и заключителни разпоредби на Правилата за отчитане на натовареността на съдиите /ПОНС/. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

10.1. Внася на заседание на Съдийската колегия на ВСС, насрочено на 05.02.2019 г. следния проект на решение:			

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ОТЛАГА приемането на решение по смисъла на § 11 от Преходните и заключителни разпоредби от Правилата за отчитане на натовареността на съдиите, до произнасяне на Съдийската колегия на ВСС относно начина за изчисляване натовареността на съдиите.
2. УКАЗВА на административните ръководители на съдилищата към годишните доклади за дейността на съдилищата за 2018 г. да не прилагат справката по чл. 17, ал. 2 от ПОНС.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:           /п/
     
ДАНИЕЛА МАРЧЕВА